তিরিশ জানুয়ারি সিবিআই দফতরে হাজিরা দিচ্ছেন মুকুল রায়। রবিবার সন্ধ্যেয় সিবিআইয়ের মেল পৌঁছয় মুকুলের কাছে। মেলে ২৮ তারিখের বদলে ৩০ তারিখ সকাল ১১টায় হাজিরা দিতে তলব করা হয়েছে তাঁকে। ওদিনই সিজিও কমপ্লেক্স-এ গিয়ে দেখা করবেন বলে জানিয়েছেন তৃণমূল সাংসদ।
 কলকাতা: তিরিশ জানুয়ারি সিবিআই দফতরে হাজিরা দিচ্ছেন মুকুল রায়। রবিবার সন্ধ্যেয় সিবিআইয়ের মেল পৌঁছয় মুকুলের কাছে। মেলে ২৮ তারিখের বদলে ৩০ তারিখ সকাল ১১টায় হাজিরা দিতে তলব করা হয়েছে তাঁকে। ওদিনই সিজিও কমপ্লেক্স-এ গিয়ে দেখা করবেন বলে জানিয়েছেন তৃণমূল সাংসদ। এর আগে, ২৮ শে জানুয়ারি সিবিআইয়ে হাজিরা দিতে চান , ইমেল করে সিবিআইকে জানিয়েছেন মুকুল রায়। সিবিআইয়ের দেওয়া সময় অনুযায়ী শনিবারের মধ্যে সিবিআই দফতরে হাজিরা দিতে হত মুকুল রায়কে।  অবশ্য, মুকুল রায় বার বার জানাচ্ছিলেন শনিবারের মধ্যে তিনি সিবিআইয়ে যেতে পারবেন না। ফলে মুকুল রায়ের হাজিরা ঘিরে তৈরি হয় ধোঁয়াশা। শেষপর্যন্ত মুকুল রায় জানিয়ে দিলেন, আগামী বুধবার সিবিআই  দফতরে যাবেন তিনি।